Մուրսիա (ինքնավար համայնք)

Անվան այլ կիրառումների համար տե՛ս՝ Մուրսիա (այլ կիրառումներ) Մուրսիա, (իսպ.՝ Región de Murcia [reˈxjon de ˈmuɾθja]), պատմական մարզ և ինքնավար համայնք Իսպանիայի հարավ-արևելքում, Միջերկրական ծովի ափին։ Ընդգրկում է Մուրսիա պրովինցիան։ Տարածությունը 26,2 հզ. կմ² է, բն.՝ 1,2 միլիոն մարդ (1973)։ Գլխավոր քաղաքը Մուրսիան է։ Ագրարային-ինդուստրիալ մարզ է, ոռոգովի հողագործության, մերձարևադարձային կուլտուրաների աճեցման, խաղողագործության և շերամապահության շրջան։ Արդյունաբերական արտադրանքի համախառն արժեքի 1/3-ը բաժին է ընկնում լեռնարդյունահանող արդյունաբերությանը։ Զարգացած է սննդի արդյունաբերությունը։ Մարզը տալիս է երկրի բանջարեղենի ու պտղի պահածոների արտահանության 70%-ը։ Մուրսիայում կա գունավոր մետալուրգիա, նավթավերամշակման, քիմիական, մետաքսի, կաշվի-կոշիկի, բամբակե գործվածքների արդյունաբերություն, նավաշինություն, մոտոցիկլետների ու պահածոների արդյունաբերության սարքավորումների արտադրություն։ Ծովային խոշոր նավահանգիստը Կարթախենան է։ Ծանոթագրություններ